પ્રાપ્ત વિગત મુજબ પંદરેક દિવસ પહેલા એક શખ્સ સડેલા ગોળ સાથે પકડાયો હોવાથી તેના પર પ્રોહિબિશનનો કેસ ન કરવાના અવેજ પેટે સંબંધિત પોલીસ કર્મચારી એ ડીવીઝન એએસઆઇ બળવંતસિંહ હેમુભાએ ા.૧પ હજારની લાંચની માગણી કરી હતી. જેમાં રકઝકના અંતે ા.૧૦ હજાર આપવાનું નક્કી થયું હતું. ગઇકાલે એએસઆઇ બળવંતસિંહે એ શખ્સને ફોન કરીને સાંજે અનાર્મ કોન્સ્ટેબલે લાલજી લક્ષ્મણભાઇને લાંચની રકમ આપી જવાનું કહ્યું હતું. પૈસા આપવા ન માગતા હોવાથી એ ઇસમે એસીબીનો સંપર્ક કરી ફરીયાદ આપતા રાજકોટ એસીબીના મદદનીશ નિયામક એ.પી.જાડેજાના સુપરવિઝન હેઠળ સુરેન્દ્રનગર એસીબી ઇન્સ્પેકટર એમ.બી.જાનીએ ટ્રેપ ગોઠવી હતી. સાંજે એ ડીવીઝન પોલીસ સ્ટેશન ગ્રાઉન્ડમાં ફરીયાદીએ કોન્સ્ટેબલ લાલજીને ા.૧૦ હજાર આપતા તેણે એએસઆઇ વતી સ્વીકાર્યા કે તરત જ એસીબી ટીમે તેને પકડી લીધો હતો અને ા.૧૦ હજાર રીકવર કર્યા હતા.